ประกาศกรมการขนส่งทางบกประกาศกรมการขนส่งทางบกเรื่องกำหนดคุณลักษณะ สมรรถนะ และระบบการทำงานร่วมกัน และกำหนดหลักเกณฑ์วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์พ.ศ. ๒๕๕๔[๑] โดยที่เป็นการสมควรกำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์เพื่อให้ส่วนควบและเครื่องอุปกรณ์ของรถจักรยานยนต์ดังกล่าวเกิดความปลอดภัยในการใช้งานและสอดคล้องกับมาตรฐานสากลอาศัยอำนาจตามความในข้อ ๑๑ ข้อ ๑๒ และข้อ ๑๓ แห่งกฎกระทรวงกำหนดส่วนควบและเครื่องอุปกรณ์สำหรับรถพ.ศ. ๒๕๕๑ อธิบดีกรมการขนส่งทางบกจึงออกประกาศกำหนดคุณลักษณะ สมรรถนะและระบบการทำงานร่วมกัน และกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ไว้ ดังต่อไปนี้ข้อ ๑[๒]ประกาศนี้ให้ใช้บังคับกับเครื่องกำเนิดพลังงานระบบส่งกำลังและระบบไอเสียของรถจักรยานยนต์ที่มีความเร็วออกแบบสูงสุดเกินกว่า ๕๐กิโลเมตรต่อชั่วโมง หรือมีความจุกระบอกสูบเกินกว่า ๕๐ ลูกบาศก์เซนติเมตร ที่ผลิตประกอบหรือนำเข้าเพื่อจำหน่ายเว้นแต่รถจักรยานยนต์ที่ใช้ไฟฟ้าเป็นพลังงานขับเคลื่อนข้อ ๒ ในประกาศนี้(๑) การรับรองแบบ หมายความว่า การรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ว่ามีคุณลักษณะ สมรรถนะและระบบการทำงานร่วมกัน เป็นไปตามหลักเกณฑ์ที่กรมการขนส่งทางบกกำหนด(๒) แบบ หมายความว่าสิ่งที่กำหนดความเหมือนกันของสาระสำคัญเกี่ยวกับคุณสมบัติ คุณลักษณะ สมรรถนะระบบการทำงาน ประสิทธิภาพการทำงาน การติดตั้ง ประเภท ขนาด หรือจำนวนของส่วนควบและเครื่องอุปกรณ์(๓) ผู้ผลิต หมายความว่า(ก) ผู้ผลิตส่วนควบและเครื่องอุปกรณ์ ซึ่งได้แก่ ผู้ที่ทำการผลิตประกอบหรือนำเข้าเครื่องกำเนิดพลังงาน ระบบส่งกำลัง ระบบไอเสีย(ข) ผู้ผลิตรถ ซึ่งได้แก่ ผู้ที่ทำการผลิต ประกอบหรือนำเข้ารถจักรยานยนต์ที่ติดตั้งเครื่องกำเนิดพลังงาน ระบบส่งกำลัง ระบบไอเสีย(๔) หน่วยงานทดสอบ หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบเครื่องกำเนิดพลังงานระบบส่งกำลังและระบบไอเสียของรถจักรยานยนต์(๕) หน่วยงานตรวจสอบการผลิตให้เป็นไปตามต้นแบบ (Conformity of Production : COP) หมายความว่า กรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจเครื่องกำเนิดพลังงานระบบส่งกำลังและระบบไอเสียของรถจักรยานยนต์ให้เป็นไปตามต้นแบบที่ได้รับการรับรองหมวด ๑คุณลักษณะสมรรถนะ และระบบการทำงานร่วมกัน ข้อ ๓ เครื่องกำเนิดพลังงานระบบส่งกำลังและระบบไอเสียของรถจักรยานยนต์ต้องมีคุณลักษณะ สมรรถนะและระบบการทำงานร่วมกัน ดังต่อไปนี้(๑) คุณลักษณะของระบบไอเสียต้องติดตั้งอุปกรณ์ระงับเสียงเพื่อทำหน้าที่จำกัดเสียงที่เกิดจากเครื่องกำเนิดพลังงานและระบบไอเสียของรถจักรยานยนต์โดยชิ้นส่วนแต่ละชิ้นอาจรวมกันเป็นอุปกรณ์ระงับเสียง เช่น ท่อไอเสีย แผ่นลดเสียง (silencer proper) ระบบไอดี (intake system) เป็นต้น ซึ่งรวมถึงกรองอากาศหรือตัวดูดซับเสียงด้วยในกรณีที่อุปกรณ์ระงับเสียงมีเส้นใย (fibrous material) เป็นส่วนประกอบ เส้นใยต้องไม่มีแร่ใยหินและอุปกรณ์ระงับเสียงต้องสามารถกักเก็บวัสดุเส้นใยไว้ภายในตลอดอายุการใช้งานรวมทั้งคุณลักษณะของเส้นใยต้องเป็นไปตามที่กำหนดไว้ในภาคผนวก ๑(๒) สมรรถนะ และระบบการทำงานร่วมกันของเครื่องกำเนิดพลังงานระบบส่งกำลังและระบบไอเสียของรถจักรยานยนต์ในขณะรถวิ่งต้องสามารถจำกัดเสียงให้เป็นไปตามเกณฑ์ดังนี้(ก) เครื่องกำเนิดพลังงานที่มีความจุกระบอกสูบไม่เกิน ๘๐ลูกบาศก์เซนติเมตร ต้องมีค่าระดับเสียงไม่เกิน ๗๕ เดซิเบล เอ(ข) เครื่องกำเนิดพลังงานที่มีความจุกระบอกสูบเกินกว่า ๘๐ลูกบาศก์เซนติเมตรแต่ไม่เกิน ๑๗๕ ลูกบาศก์เซนติเมตร ต้องมีค่าระดับเสียงไม่เกิน ๗๗เดซิเบล เอ(ค) เครื่องกำเนิดพลังงานที่มีความจุกระบอกสูบเกินกว่า ๑๗๕ลูกบาศก์เซนติเมตรขึ้นไป ต้องมีระดับเสียงไม่เกิน ๘๐ เดซิเบล เอหมวด ๒การทดสอบสมรรถนะและระบบการทำงานร่วมกัน ข้อ ๔ การทดสอบสมรรถนะและระบบการทำงานร่วมกันของเครื่องกำเนิดพลังงานระบบส่งกำลังและระบบไอเสียของรถจักรยานยนต์ตามข้อ ๓ (๒)ให้ดำเนินการทดสอบโดยหน่วยงานทดสอบข้อ ๕ การทดสอบสมรรถนะและระบบการทำงานร่วมกันของเครื่องกำเนิดพลังงานระบบส่งกำลังและระบบไอเสียของรถจักรยานยนต์ตามข้อ ๓ (๒) ให้ทดสอบระดับเสียงรถขณะวิ่งและขณะอยู่กับที่ตามวิธีการที่กำหนดไว้ในภาคผนวก๒ และสนามทดสอบต้องมีรายละเอียดทางเทคนิคตามเงื่อนไขที่กำหนดไว้ใน ภาคผนวก ๓ข้อ ๖[๓]ในกรณีที่ผลิตประกอบหรือนำเข้ารถจักรยานยนต์เพื่อจำหน่ายไม่เกิน ๒,๐๐๐ คันต่อแบบต่อปี ให้ได้รับการยกเว้นการตรวจสอบคุณลักษณะของอุปกรณ์ระงับเสียงที่มีเส้นใยตามภาคผนวก๑ และยกเว้นการทดสอบระดับเสียงของรถจักรยานยนต์ขณะวิ่งตามวิธีการที่กำหนดในข้อ ๕โดยการทดสอบให้ใช้วิธีการตรวจวัดระดับเสียงของรถจักรยานยนต์ขณะอยู่กับที่ตามหลักเกณฑ์วิธีการที่กำหนดไว้ในประกาศกรมการขนส่งทางบก เรื่อง เกณฑ์ระดับเสียงและวิธีการวัดระดับเสียงของรถจักรยานยนต์หมวด ๓การรับรองแบบ ข้อ ๗ ผู้ผลิตรถที่ประสงค์ขอรับรองแบบเครื่องกำเนิดพลังงานระบบส่งกำลังและระบบไอเสียของรถจักรยานยนต์ให้ยื่นคำขอ ณ สำนักวิศวกรรมยานยนต์กรมการขนส่งทางบก พร้อมด้วยหลักฐาน ดังต่อไปนี้(๑) บุคคลธรรมดา(ก) สำเนาหรือภาพถ่ายบัตรประจำตัวประชาชนในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ข) เอกสารข้อมูล ประกอบการการพิจารณา จำนวน ๓ ชุด ดังนี้๑) เอกสารแสดงข้อมูลแบบของเครื่องกำเนิดพลังงานระบบส่งกำลังและระบบไอเสียตามข้อ ๘ (๑)จำนวนหรือสัญลักษณ์ที่ระบุแบบเครื่องกำเนิดพลังงานระบบส่งกำลังและระบบไอเสียที่ทำงานร่วมกันตามแบบแสดงข้อมูลที่กำหนดไว้ในภาคผนวก ๔๒) รายการของชิ้นส่วนที่ประกอบกันเป็นอุปกรณ์ระงับเสียง๓) ภาพหรือรูปวาดของอุปกรณ์ระงับเสียงโดยให้ระบุตำแหน่งที่ติดตั้งกับรถ๔)ภาพหรือรูปวาดรายละเอียดของชิ้นส่วนที่สามารถระบุตำแหน่งการติดตั้งรวมถึงวัสดุที่ใช้๕) ในกรณีที่อุปกรณ์ระงับเสียงที่มีวัสดุเส้นใยเป็นส่วนประกอบต้องแนบแผนผังและภาพตัดขวางแสดงขนาดมิติของอุปกรณ์ระงับเสียง๖) ผู้ผลิตต้องส่งตัวอย่างของอุปกรณ์ระงับเสียงหรือแบบเครื่องกำเนิดพลังงาน ระบบส่งกำลังและระบบไอเสียที่ทำงานร่วมกันในกรณีที่กรมการขนส่งทางบกหรือหน่วยงานทดสอบร้องขอ(ค) หลักฐานการทดสอบสมรรถนะและระบบการทำงานร่วมกันของเครื่องกำเนิดพลังงานระบบส่งกำลังและระบบไอเสีย(ถ้ามี)(ง)หลักฐานการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบ(ถ้ามี)(จ)หลักฐานการผ่านการรับรองมาตรฐานหรือข้อกำหนดทางเทคนิคของเครื่องกำเนิดพลังงานระบบส่งกำลังและระบบไอเสีย (ถ้ามี)(๒) ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัด(ก) หนังสือรับรองการจดทะเบียนนิติบุคคล(ข) สำเนาหรือภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค) หนังสือมอบอำนาจในกรณีมีการมอบอำนาจพร้อมสำเนาหรือภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ง) เอกสารข้อมูลประกอบการพิจารณาตามข้อ ๗ (๑) (ข) (ค) (ง) และ (จ)(๓) ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจของส่วนราชการ รัฐวิสาหกิจหรือสถาบันการศึกษาให้ดำเนินการยื่นคำขอหนังสือรับรองแบบ(ข) เอกสารข้อมูลประกอบการพิจารณาตามข้อ ๗ (๑) (ข) (ค) (ง) และ (จ)กรณีผู้ผลิตที่ประสงค์ขอรับรองแบบเครื่องกำเนิดพลังงานระบบส่งกำลังและระบบไอเสียของรถจักรยานยนต์ที่ผลิตประกอบหรือนำเข้าเพื่อจำหน่ายไม่เกิน ๒,๐๐๐ คันต่อแบบต่อปีการยื่นเอกสารประกอบคำขอรับรองแบบจะยื่นเอกสารตาม (๑) (ข) ๔) และ ๕) หรือไม่ก็ได้[๔]ข้อ ๘ การขอรับรองแบบเครื่องกำเนิดพลังงานระบบส่งกำลังและระบบไอเสีย ต้องอยู่ภายใต้เงื่อนไข ดังต่อไปนี้(๑)แบบที่ขอรับรองที่ถือว่าเป็นแบบเดียวกันจะต้องไม่มีความแตกต่างในสาระสำคัญ ดังนี้(ก) แบบของเครื่องกำเนิดพลังงาน ได้แก่๑) วัฏจักรการทำงานแบบ ๒ หรือ ๔ จังหวะ๒) เครื่องกำเนิดพลังงานแบบลูกสูบชักหรือแบบโรตารี่ในกรณีเป็นเครื่องกำเนิดพลังงานแบบโรตารี ควรมีปริมาตรความจุมากกว่าเป็น ๒เท่าของปริมาตรห้องเผาไหม้๓) จำนวนและความจุกระบอกสูบ๔) จำนวนและชนิดของคาร์บูเรเตอร์ หรือของระบบหัวฉีด๕) ลักษณะการจัดเรียงวาล์ว๖)กำลังเครื่องกำเนิดพลังงานสูงสุดและความเร็วรอบที่ให้กำลังเครื่องกำเนิดพลังงานสูงสุด(ข) ระบบส่งกำลัง จำนวนเกียร์และอัตราทด(ค) จำนวน แบบและลักษณะการจัดวางของอุปกรณ์ระงับเสียงในกรณีที่สาระสำคัญของอุปกรณ์ระงับเสียงตาม (ค) มีความแตกต่างในข้อใดข้อหนึ่งดังต่อไปนี้ให้ถือว่าเป็นแบบที่แตกต่างกัน๑) ประกอบด้วยชิ้นส่วนที่มาจากโรงงานหรือมีเครื่องหมายการค้าต่างกัน๒) ประกอบด้วยชิ้นส่วนใด ๆ ที่ทำด้วยวัสดุที่มีคุณลักษณะต่างกันหรือประกอบด้วยชิ้นส่วนที่มีรูปร่างหรือขนาดที่ต่างกัน๓) มีหลักการทำงานของชิ้นส่วนอย่างน้อย ๑ ชิ้นต่างกัน๔) ประกอบด้วยการรวมกันของชิ้นส่วนอย่างแตกต่างกัน(๒) ผู้ผลิตต้องมีเครื่องกำเนิดพลังงาน ระบบส่งกำลังระบบไอเสียและส่วนควบและเครื่องอุปกรณ์ของรถจักรยานยนต์ที่ขอรับรองแบบพร้อมส่งมอบให้กรมการขนส่งทางบกตรวจสอบเมื่อมีการร้องขอข้อ ๙[๕]การพิจารณารับรองแบบเครื่องกำเนิดพลังงานระบบส่งกำลังและระบบไอเสียของรถจักรยานยนต์ จะรับรองแบบได้ก็ต่อเมื่อมีคุณลักษณะสมรรถนะและระบบการทำงานร่วมกันเป็นไปตามที่กำหนดไว้ในข้อ ๓ข้อ ๑๐ ในกรณีที่เครื่องกำเนิดพลังงานระบบส่งกำลังและระบบไอเสียผ่านการรับรองตามมาตรฐานหรือข้อกำหนดทางเทคนิคดังต่อไปนี้ให้ถือว่ามีคุณลักษณะ สมรรถนะ และระบบการทำงานร่วมกันเป็นไปตามประกาศนี้(ก) มาตรฐานผลิตภัณฑ์อุตสาหกรรม มาตรฐานเลขที่ มอก. ๒๓๕๕ ๒๕๕๐ ว่าด้วยมลพิษทางเสียงที่เกิดจากรถจักรยานยนต์(ข) ข้อกำหนดทางเทคนิคของคณะกรรมาธิการเศรษฐกิจแห่งยุโรป สหประชาชาติ(United Nations/Economic Commission for Europe) ว่าด้วยระดับเสียง อนุกรมที่ ๐๓ (UNECE Regulation No. ๔๑.๐๓) ขึ้นไปข้อ ๑๑ เมื่อได้รับคำขอรับรองแบบตามข้อ ๗ แล้วให้เจ้าหน้าที่ผู้รับคำขอตรวจสอบความถูกต้องครบถ้วนของเอกสารประกอบคำขอในกรณีที่เอกสารไม่ครบถ้วนถูกต้องให้แจ้งให้ผู้ยื่นคำขอไปดำเนินการแก้ไขภายใน ๔๕วัน และในกรณีที่เอกสารครบถ้วนถูกต้องให้ดำเนินการดังนี้(๑) ตรวจสอบคุณลักษณะ สมรรถนะและระบบการทำงานร่วมกัน(ก) ดำเนินการตรวจสอบคุณลักษณะตามที่กำหนดไว้ในข้อ ๓ และทดสอบสมรรถนะและระบบการทำงานร่วมกันของเครื่องกำเนิดพลังงานระบบส่งกำลังและระบบไอเสียของรถจักรยานยนต์ตามที่กำหนดไว้ในหมวด ๒ในกรณีที่กรมการขนส่งทางบกยอมรับผลการทดสอบสมรรถนะและระบบการทำงานตาม(ข) ให้ยกเว้นการทดสอบตามที่กำหนดไว้ในหมวด ๒(ข) กรมการขนส่งทางบกอาจยอมรับผลการทดสอบอย่างใดอย่างหนึ่งดังต่อไปนี้๑) ผลการทดสอบของผู้ผลิตตามประเภทของหน่วยงานทดสอบตามหลักเกณฑ์ วิธีการและเงื่อนไขในการยอมรับผลการทดสอบเพื่อทำการผลิตที่กำหนดไว้ในภาคผนวก ๕๒) ผลการทดสอบของหน่วยงานทดสอบตามหลักเกณฑ์ วิธีการและเงื่อนไขในการยอมรับผลการทดสอบเพื่อทำการผลิตที่กำหนดไว้ในภาคผนวก ๕๓)ผลการทดสอบของหน่วยงานทดสอบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิค ค.ศ.๑๙๕๘ ภายใต้คณะกรรมาธิการเศรษฐกิจแห่งยุโรป สหประชาชาติ๔)ผลการทดสอบของผู้ผลิตที่มีวิศวกรที่ได้รับมอบหมายจากกรมการขนส่งทางบกเป็นพยานในการทดสอบตามหลักเกณฑ์ที่กำหนดในหมวด๒(๒) ตรวจสอบการผลิตให้เป็นไปตามต้นแบบ (Conformity of Production : COP)(ก) ดำเนินการตรวจสอบการผลิตให้เป็นไปตามต้นแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์โดยการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบที่กำหนดไว้ในภาคผนวก๖ในกรณีที่กรมการขนส่งทางบกยอมรับผลการประเมินคุณภาพการผลิตตาม (ข) ให้ยกเว้นการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบที่กำหนดไว้ในภาคผนวก๖(ข) กรมการขนส่งทางบกอาจยอมรับผลการประเมินอย่างใดอย่างหนึ่ง ดังนี้๑)ผลการตรวจประเมินระบบคุณภาพการผลิตของผู้ผลิตตามประเภทของหน่วยงานตรวจสอบการผลิตให้เป็นไปตามต้นแบบตามหลักเกณฑ์วิธีการและเงื่อนไขในการยอมรับผลการตรวจประเมินระบบคุณภาพการผลิตที่กำหนดไว้ในภาคผนวก ๕๒)ผลการตรวจประเมินระบบคุณภาพการผลิตของหน่วยงานตรวจสอบการผลิตให้เป็นไปตามต้นแบบตามหลักเกณฑ์วิธีการ และเงื่อนไขในการยอมรับผลการตรวจประเมินระบบคุณภาพการผลิตที่กำหนดไว้ในภาคผนวก๕๓)ผลการตรวจประเมินระบบคุณภาพการผลิตของหน่วยงานตรวจสอบการผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบที่ติดตั้งและ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิค ค.ศ.๑๙๕๘ ภายใต้คณะกรรมาธิการเศรษฐกิจแห่งยุโรป สหประชาชาติ๔)[๖]ผลการตรวจประเมินระบบคุณภาพการผลิตของหน่วยงานตรวจสอบการผลิตให้เป็นไปตามต้นแบบที่ได้รับอนุญาตภายใต้สำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบที่กำหนดไว้ในภาคผนวก๕ข้อ ๑๒ เมื่อดำเนินการตามข้อ ๑๑ เรียบร้อยแล้วปรากฏว่าเครื่องกำเนิดพลังงาน ระบบส่งกำลังและระบบไอเสียของรถจักรยานยนต์มีคุณลักษณะ สมรรถนะ และระบบการทำงานร่วมกันเป็นไปตามที่กำหนดในข้อ ๓และผู้ยื่นคำขอผ่านการประเมินระบบคุณภาพการผลิตหรือกรมการขนส่งทางบกยอมรับผลการตรวจประเมินคุณภาพการผลิตให้นำเสนออธิบดีหรือผู้ซึ่งอธิบดีมอบหมายเพื่อออกหนังสือรับรองแบบให้กับผู้ยื่นคำขอภายใน๓๐ วันหนังสือรับรองให้เป็นไปตามแบบที่กำหนดในภาคผนวก ๗ข้อ ๑๓ ในกรณีที่ดำเนินการตามข้อ ๑๑ แล้วปรากฏว่าเครื่องกำเนิดพลังงาน ระบบส่งกำลังและระบบไอเสียของรถจักรยานยนต์ไม่มีคุณลักษณะสมรรถนะและระบบการทำงานร่วมกันเป็นไปตามที่กำหนดในข้อ ๓หรือไม่ผ่านประเมินระบบคุณภาพการผลิต กรมการขนส่งทางบกจะปฏิเสธการรับรองแบบและแจ้งให้ผู้ยื่นคำขอทราบข้อ ๑๔[๗](ยกเลิก)ข้อ ๑๕[๘]รถจักรยานยนต์ที่ได้รับการรับรองแบบเครื่องกำเนิดพลังงานระบบส่งกำลังและระบบไอเสียแล้วให้มีกระบวนการตรวจสอบการผลิตให้เป็นไปตามต้นแบบที่ได้รับการรับรอง ดังต่อไปนี้(๑) ต้องติดตั้งอุปกรณ์ระงับเสียงและต้องมีสมรรถนะ และระบบการทำงานร่วมกันของเครื่องกำเนิดพลังงานระบบส่งกำลังและระบบไอเสียเป็นไปตามข้อ๓(๒) การตรวจสอบการผลิตตาม (๑)ให้ใช้วิธีสุ่มตัวอย่างจากกระบวนการผลิตและทำการตรวจสอบโดยวิธีการวัดระดับเสียงตามที่กำหนดไว้ในข้อ๕ หรือข้อ ๖ แล้วแต่กรณี ผลที่ได้จากวัดระดับเสียงจะต้องสูงไม่เกิน ๓ เดซิเบลเอจากค่าที่วัดได้ในระหว่างการรับรองแบบ หรือสูงไม่เกิน ๑ เดซิเบลเอ จากที่กำหนดไว้ในข้อ๓ โดยให้ดำเนินการตรวจสอบการผลิตปีละครั้งข้อ ๑๖ ในกรณีที่ผู้ได้รับหนังสือรับรองแบบประสงค์จะขอแก้ไขหรือเพิ่มเติมแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์หรือรายละเอียดของหนังสือรับรองแบบให้ยื่นคำขอแก้ไขหรือเพิ่มเติมณ สำนักวิศวกรรมยานยนต์ กรมการขนส่งทางบก พร้อมด้วยหลักฐาน ดังต่อไปนี้(๑) หนังสือรับรองแบบฉบับเดิม(๒) เอกสารข้อมูลการแก้ไขเพิ่มเติม และรายงานผลการทดสอบ รูปวาดหรือรูปภาพในกรณีที่ขอแก้ไขเพิ่มเติมรายละเอียดที่เกิดจากการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม(๑)และในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบรูปวาดหรือรูปภาพให้ได้รับการยกเว้นหลักฐานรายงานผลการทดสอบรูปวาดหรือรูปภาพตาม (๒)ข้อ ๑๗ เมื่อได้รับคำขอตามข้อ ๑๖ แล้วให้เจ้าหน้าที่ผู้รับคำขอตรวจสอบความครบถ้วนถูกต้องของเอกสารประกอบคำขอในกรณีที่เอกสารไม่ครบถ้วนถูกต้อง ให้แจ้งให้ผู้ยื่นคำขอไปดำเนินการแก้ไขภายใน ๓๐วัน และในกรณีที่เอกสารครบถ้วนถูกต้องให้ดำเนินการดังนี้(๑) การขอแก้ไขเพิ่มเติมข้อผิดพลาดในการออกหนังสือรับรองแบบ เช่นลงรายละเอียดผิด ให้เจ้าหน้าที่ตรวจสอบข้อผิดพลาดตามคำขอหากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒) การขอแก้ไขหรือเพิ่มเติมแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่แล้วดำเนินการดังนี้(ก) กรณีการแก้ไขเพิ่มเติมที่ไม่ต้องทำการทดสอบให้พิจารณาความถูกต้องของข้อมูลที่ประกอบการแก้ไขเพิ่มเติม หากเห็นว่าถูกต้องให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมจัดทำเครื่องหมายการรับรองแบบส่วนที่มีการเปลี่ยนแปลงพร้อมทั้งลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข) กรณีการแก้ไขเพิ่มเติมที่ต้องมีการทดสอบให้พิจารณาความถูกต้องของข้อมูลที่ประกอบการแก้ไขเพิ่มเติมและดำเนินการตามข้อ ๑๑และเมื่อดำเนินการเรียบร้อยแล้ว ปรากฏว่าเอกสารและผลการทดสอบครบถ้วนถูกต้องให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปข้อ ๑๘ ในกรณีที่ผู้ได้รับหนังสือรับรองแบบประสงค์จะเลิกผลิตประกอบหรือนำเข้าเครื่องกำเนิดพลังงานระบบส่งกำลังและระบบไอเสียตามแบบที่ได้รับการรับรอง ให้แจ้งรายละเอียดเกี่ยวกับการเลิกผลิตประกอบหรือนำเข้าเป็นหนังสือให้กรมการขนส่งทางบกทราบข้อ ๑๙ ผู้ได้รับหนังสือรับรองแบบต้องอำนวยความสะดวกให้แก่อธิบดีหรือผู้ที่อธิบดีมอบหมายเข้าทำการตรวจสอบกระบวนการผลิตหรือทำการทดสอบ ตลอดจนตรวจสอบการปฏิบัติตามประกาศนี้ ณ โรงงานผลิต โรงงานประกอบคลังสินค้า หรือสถานที่ทำการทดสอบข้อ ๒๐ เมื่อปรากฏว่าผู้ได้รับหนังสือรับรองแบบผู้ใดไม่ปฏิบัติตามตามหลักเกณฑ์วิธีการ และเงื่อนไขที่กำหนดในประกาศนี้หรือเจตนาทุจริตหรือจงใจยื่นเอกสารข้อมูลที่เป็นเท็จหรือปลอมแปลงเอกสารข้อมูลในการขอรับรองแบบให้กรมการขนส่งทางบกมีอำนาจตักเตือน ระงับใช้หนังสือรับรองแบบชั่วคราวหรือเพิกถอนหนังสือรับรองแบบ ตามควรแก่กรณีข้อ ๒๑ ผู้ได้รับหนังสือรับรองแบบซึ่งถูกเพิกถอนหนังสือรับรองแบบมีสิทธิอุทธรณ์เป็นหนังสือต่ออธิบดีได้ภายใน๑๕ วัน นับแต่ได้รับแจ้งการเพิกถอน โดยระบุข้อโต้แย้งและข้อเท็จจริงหรือข้อกฎหมายที่อ้างอิงประกอบคำขอด้วยและให้นำหลักเกณฑ์วิธีการและเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่เป็นการทุเลาการบังคับตามคำสั่งเพิกถอนหนังสือรับรองแบบข้อ ๒๒ ผู้ผลิตเครื่องกำเนิดพลังงานระบบส่งกำลังและระบบไอเสียของรถจักรยานยนต์ ต้องดำเนินการให้เป็นไปตามประกาศนี้ภายในระยะเวลาดังต่อไปนี้(๑) เครื่องกำเนิดพลังงานระบบส่งกำลังและระบบไอเสียแบบที่มีอยู่แล้วก่อนวันที่ประกาศนี้ใช้บังคับให้ผลิตหรือนำเข้าได้ต่อไปไม่เกินวันที่๓๑ ธันวาคม พ.ศ. ๒๕๕๖เมื่อพ้นกำหนดเวลาดังกล่าวผู้ผลิตต้องดำเนินการให้เป็นไปตามประกาศนี้(๒) เครื่องกำเนิดพลังงานระบบส่งกำลังและระบบไอเสียของรถจักรยานยนต์แบบที่จัดทำขึ้นในวันหรือหลังจากวันที่ประกาศนี้ใช้บังคับผู้ผลิตต้องดำเนินการให้เป็นไปตามประกาศนี้นับตั้งแต่วันที่ประกาศนี้มีผลใช้บังคับข้อ ๒๓ ประกาศนี้ให้มีผลใช้บังคับตั้งแต่วันที่ ๑มกราคม พ.ศ. ๒๕๕๕ เป็นต้นไปประกาศณ วันที่ ๑๑ กรกฎาคม พ.ศ. ๒๕๕๔เทียนโชติจงพีร์เพียรอธิบดีกรมการขนส่งทางบก[เอกสารแนบท้าย]๑. ภาคผนวก ๑ คุณลักษณะของอุปกรณ์ระงับเสียงที่มีเส้นใย๒. ภาคผนวก ๒ วิธีการวัดระดับเสียง๓. ภาคผนวก ๓ รายละเอียดทางเทคนิคของสนามทดสอบ๔. ภาคผนวก ๔ แบบแสดงข้อมูล๕. ภาคผนวก ๕ หลักเกณฑ์วิธีการและเงื่อนไขในการยอมรับผลการทดสอบเพื่อทำการผลิตหรือผลการตรวจประเมินระบบคุณภาพการผลิต๖. ภาคผนวก ๖ ขั้นตอนการตรวจสอบการผลิตให้เป็นไปตามต้นแบบ (Conformity of Production : COP)๗.[๙]ภาคผนวก ๗ แบบหนังสือรับรอง (แก้ไขเพิ่มเติม)๘.[๑๐]ภาคผนวก ๘ เครื่องหมายการรับรองแบบเครื่องกำเนิดพลังงาน ระบบส่งกำลังและระบบไอเสีย (แก้ไขเพิ่มเติม)(ดูข้อมูลจากภาพกฎหมาย)ประกาศกรมการขนส่งทางบกเรื่อง กำหนดคุณลักษณะ สมรรถนะ และระบบการทำงานร่วมกัน และกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ (ฉบับที่ ๒) พ.ศ. ๒๕๕๔[๑๑]ปณตภร/ผู้จัดทำ๒๑ กุมภาพันธ์๒๕๕๕[๑] ราชกิจจานุเบกษาเล่ม ๑๒๘/ตอนพิเศษ ๙๕ ง/หน้า ๒๑/๒๔ สิงหาคม ๒๕๕๔[๒] ข้อ ๑แก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๓] ข้อ ๖แก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๔] ข้อ ๗ วรรคสองเพิ่มโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๕] ข้อ ๙แก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๖] ข้อ ๑๑ (๒) (ข) ๔)แก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๗] ข้อ ๑๔ยกเลิกโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๘] ข้อ ๑๕แก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๙] ภาคผนวก ๗ แบบหนังสือรับรองแก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๑๐]ภาคผนวก๘ เครื่องหมายการรับรองแบบเครื่องกำเนิดพลังงาน ระบบส่งกำลัง และระบบไอเสียแก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงาน ระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔[๑๑] ราชกิจจานุเบกษาเล่ม ๑๒๙/ตอนพิเศษ ๒๘ ง/หน้า ๓๖/๓ กุมภาพันธ์ ๒๕๕๕